Kazo Kanala

Kazo Kanala (* 15. august 1946 Šahy† 22. december 2020 Bratislava) bol slovenský karikaturista, ilustrátor, kresliar a prezident Slovenskej únie karikaturistov.

Študoval architektúru na Stavebnej fakulte SVŠT v Bratislave. Ilustroval desiatky kníh vrátane učebníc. Je autorom výtvarných návrhov k 36 animovaným filmom. Bol zakladateľom a prezidentom Slovenskej únie karikaturistov (SUK), prezidentom FECO (Federation of European Cartoonists Organisation) – Slovakia a čestným členom Brazílskej asociácie karikaturistov. Od roku 1993 usporiadal výstavy diel členov SUK na Slovensku i vo svete – v Európe i v Ázii.

Výstavy: s  M. Bartákom – Praha; s B. Perneckým – Trondhaim; samostatné: Praha – Malostranská beseda, Banská Bystrica, Bratislava, Budapešť hrad – 2003, Nyíregyháza Mestská galéria – 2004. Bol viackrát členom poroty medzinárodnej súťažnej výstavy (Hradec Králové, Písek, Praha, Cuneo, Recife, Budapešť atď.).

Bol usporiadateľom „kazových štvrtkov“. Od roku 1993 každý štvrtok navštevoval deti v Detskej fakultnej nemocnici v Bratislave, ale aj v zahraničí. Jeho pozvanie na toto podujatie prijalo 135 popredných domácich a zahraničných umelcov a osobností. Od roku 1994 získal desiatku domácich i zahraničných cien.

 Odkazy 
 Referencie 

 Literatúra 
 BRÖSTL, Alexander. Každý je tak trochu webnutý. Ilustrácie Kazo KANALA. Bratislava: Kalligram, 2012. 61 s. ISBN 978-80-8101-627-1.
 FÖLDVÁRI, Kornel. Päťadvadsať: kniha o slovenskej karikarúre. 1. vyd. Levice: Koloman Kertész Bagala – Vyd. L.C.A., 2005. Nestr., ilustr. ISBN 80-89129-60-9.
 CHALUPA, Peter; BRÖSTL, Alexander a DILONG, Rudolf. Aforisti a fór istý. Bratislava: Petrus, 2020. 183 s., ilustrácie (prevažne farebné). ISBN 978-80-89913-40-4.
 Kanala Kazo. In: MALÝ, Zbyšek, ed. Slovník českých a slovenských výtvarných umělců 1950–2000. V., Ka–Kom. 1. vyd. Ostrava: Výtvarné centrum Chagall, 2000, s. 82. 351 s. Prameny, dokumenty. ISBN 80-86171-05-1.
 VÁŠÁRYOVÁ, Magda. Hlavička štátu: fragmenty občianskej výchovy. 1. vyd. Ilustrácie Kazo KANALA. Bratislava: Kalligram, 2009. 54 s. ISBN 978-80-8101-173-3.

 Externé odkazy 
 Kazo Kanala – Cartoon Gallery: galéria európskej karikatúry (najrýchlejšie vyhľadávanie: CTRL F, zadať: Kanala)
 Kazo Kanala, abART

Kategória:Slovenskí karikaturisti
Kategória:Slovenskí ilustrátori
Kategória:Absolventi Stavebnej fakulty Slovenskej technickej univerzity v Bratislave
Kategória:Osobnosti zo Šiah